Teatre i química s'unixen en una obra que es representarà el dijous a la Casa Municipal de Cultura
10 de març 2020

![](/media/hgvjifcr/70_c_teatro-y-quimica.jpg)  
  

Estudiants i professorat de la Facultat de Química de la Universitat de València, amb la col·laboració de la delegació d'Educació, han preparat per a este dijous, 12 de març, la representació _El Teatro es pura Química, la Química es puro Teatro_. És una obra teatral sobre conceptes químics i està destinada a estudiants de batxillerat i 4t ESO. Esta iniciativa es desenvoluparà a la Casa Municipal de Cultura, a les 11.30 hores, i assistiran estudiants del municipi, com els alumnes dels IES Clot del Moro, Eduardo Merello, María Moliner, Jorge Juan i Camp de Morvedre. 

_El Teatro es pura Química, la Química es puro Teatro_ és una proposta que naix a partir que un professor de la universitat demana als seus alumnes realitzar una xicoteta obra de teatre sobre conceptes químics dirigida a estudiants de batxillerat. Esta activitat acadèmica perseguix dos objectius; en primer lloc, que els autors/actors s'enfronten al repte de motivar a un grup de jóvens de 16 a 18 anys cap a l'estudi de la química i, en segon lloc, que analitzen i disseccionen les nocions químiques més bàsiques, per a trobar eixa metàfora, eixa situació inesperada i sorprenent, que permeta aproximar-se a elles d'una manera diferent i al mateix temps, arrancar-li un somriure al públic.

En este sentit el regidor d'Educació, José Manuel Tarazona, ha assenyalat que **«u****na de les nostres línies estratègiques com a Ciutat educadora és treballar el foment i la difusió científica dirigida als i les alumnes de Batxiller dels instituts de la nostra localitat, en aquest cas, amb la finalitat d'ajudar-los a trobar o determinar la seua vocació, com és la vocació científica. Creguem que un instrument potent i innovador és el teatre, per això hem col·laborat des de fa uns mesos, en aquesta obra al costat de la Universitat de València i la Facultat de Químiques perquè es pogués representar a Sagunt aquesta obra de teatre a la qual aniran pràcticament tots els instituts que fan batxillerat». A més a més, Tarazona ha agraït** la implicació de Teresa Climent, professora de Química de la Universitat de València i a Rosendo Pou, **«per acostar el teatre químic als nostres joves estudiants».**

El promotor d'este projecte, el professor Rosendo Pou Amérigo va rebre en el 2010 el Premi del Consell Social-Universitat de València per esta activitat. I hui esta obra de teatre, no representada per actors ni actrius professionals suma un complet programa d'actuacions per tota la Comunitat.

​

*   [](http://www.facebook.com/sharer.php?u=https://aytosagunto.es/va/actualitat/teatre-i-quimica-s-unixen-en-una-obra-que-es-representara-el-dijous-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/teatre-i-quimica-s-unixen-en-una-obra-que-es-representara-el-dijous-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/teatre-i-quimica-s-unixen-en-una-obra-que-es-representara-el-dijous-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/teatre-i-quimica-s-unixen-en-una-obra-que-es-representara-el-dijous-a-la-casa-municipal-de-cultura/)